NACRT PRIJEDLOGA

Na temelju članka 31.a Zakona o lokalnoj i područnoj (regionalnoj) samoupravi (“Narodne

novine” br. 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12 i 19/13- pročišćeni tekst, 137/15- ispravak, 123/17, 98/19 i 144/20) i članka 34. Statuta općine Dragalić (“Službeni glasnik” br. 3/18 i 4/21) OPĆINSKO VIJEĆE OPĆINE DRAGALIĆ na \_\_\_\_. sjednici održanoj \_\_\_\_.\_\_\_\_.2023. godine, donijelo je

**ODLUKU**

**o naknadi troškova vijećnika Općinskog vijeća**

**i članova radnih tijela**

Članak 1.

Ovom Odlukom utvrđuje se naknada troškova na koju vijećnici i članovi radnih tijela koje

osnivaju Općinsko vijeće i općinski načelnik (u daljnjem tekstu: radna tijela) imaju pravo uslijed obavljanja dužnosti vijećnika i člana radnog tijela.

Članovi Općinskog vijeća ostvaruju pravo na naknadu u mjesečnom iznosu, a članovi radnih

tijela ostvaruju pravo na naknadu za nazočnost na sjednicama radnih tijela.

 Pravo na naknadu iz ove Odluke ne ostvaruju općinski načelnik ni zaposleni u Jedinstvenom upravnom odjelu Općine Dragalić.

Članak 2.

 U odredbama ove Odluke riječi i pojmovni sklopovi koji imaju rodno značenje bez obzira jesu li korišteni u muškom ili ženskom rodu, odnose se na jednak način na muški i ženski rod.

Članak 3.

 Članovi općinskog vijeća ostvaruju pravo na naknadu u visini 30,00 eura u neto iznosu

mjesečno.

 Članovi radnih tijela ostvaruju pravo na naknadu u visini 15,00 eura po sjednici na kojoj su nazočni.

Obračun i isplata naknade iz stavka 1. ovog članka obavljati će se do 20. u mjesecu za tekući

mjesec.

Obračun i isplata naknade iz stavka 2. ovog članka obavljati će se protekom svakog mjeseca.

 Prilikom isplate naknada iz ove Odluke, porezne obveze obračunavati će se u skladu s važećim zakonskim propisima.

Članak 4.

Novčana sredstva za naknade iz ove Odluke osiguravaju se u Proračunu Općine Dragalić.

Članak 5.

Danom stupanja na snagu ove Odluke prestaje važiti Odluka o naknadama za rad

članovima Općinskog vijeća i radnih tijela Vijeća i ostalim djelatnicima (“Službeni glasnik” broj

11/06, 6/09. 3/18 i 6/18).

Članak 6.

Ova Odluka stupa na snagu osmog dana od dana objave u Službenom glasniku, a primjenivat će

se od 01.01.2024. godine.

REPUBLIKA HRVATSKA

BRODSKO-POSAVSKA ŽUPANIJA

OPĆINA DRAGALIĆ

OPĆINSKO VIJEĆE

KLASA: 024-01/23-01/

URBROJ: 2178-27-03-23-

Dragalić, \_\_\_\_.\_\_\_\_.2023.

PREDSJEDNICA

OPĆINSKOG VIJEĆA

Vesna Peterlik